આવી અનેક ઘટનાઓ દેશમાં ઘટતી રહેતી હોય છે, પરંતુ ખૂબ ઓછા કિસ્સાઓ પ્રકાશમાં આવે છે. પકડાય એને જ ચોર કહેવો, એ આપણી માનસિકતા છે એટલે અનેક ઘટનાઓ જાહેરમાં આવ્યા સિવાય જ સમયના વહેણ સાથે વિલીન થઈ જાય છે. આવા કિસ્સાઓમાં દુર્ભાગ્યવશ પીડિતા અને આરોપી વચ્ચે ઘણા કિસ્સાઓમાં જૂની ઓળખાણ કે સગાં-સ્નેહીઓનો સંબંધ હોવાથી પણ નાના-મોટા કિસ્સાઓ બહાર આવતા નથી. મહિલાઓ પોતાની લજ્જાના કારણે અને ભવિષ્યને ધ્યાનમાં લઈને મોટા ભાગના કિસ્સાઓમાં શોષણખોરીને સહન કરી લે છે, ત્યારે સવાલ આપણા સમાજમાં ઘટતી આવી ઘટનાઓ પ્રત્યેના આપણા અભિગમનો પણ છે. આજે દેશભરમાં આવી ઘટનાઓ સામેનો જે તીવ્ર આક્રોશ જોવા મળી રહ્યો છે તે સમાજના પ્રત્યેક સંવેદનશીલ નાગરિકના દિલો-દિમાગ પર સતત છવાયેલો રહેવો જરૃરી છે. કઠુઆ-ઉન્નાવની ઘટનાના આંતરરાષ્ટ્રીય સ્તરે પણ ગંભીર પડઘા પડ્યા છે અને ભારતની આબરૃ પર ધક્કો લાગ્યો છે.